ריטה קוגן

ריטה קוגן (נולדה ב-1976) היא מהנדסת, משוררת, סופרת ומתרגמת ישראלית.

ביוגרפיה
ריטה קוגן נולדה בסנקט פטרבורג שברוסיה בשנת 1976, בת לאם מורה לספרות ולאב במאי תיאטרון. הוריה התגרשו כשהייתה בת שש. בשנת 1990 עלתה לישראל עם אמה.

שירתה בצה"ל כקצינת שלישות. למדה מדעי המחשב בטכניון והיא עובדת כמהנדסת בתעשיית השבבים. כתבה שירה עוד בילדותה. נמנית עם קבוצת היוצרים "דור 1.5" של כותבים צעירים ישראלים דוברי רוסית. היא בעלת רישיון שיט, ויוצאת להפלגות מדי שבוע. שיריה התפרסמו בכתבי העת "הו!", "מאזנים" ועוד, ובמדורי תרבות של העיתונים היומיים.

קוגן היא בוגרת סדנת כתיבת פרוזה עם הסופרת ענת עינהר, והיא כותבת סיפורים קצרים.

תרגומיה לשיריהן של אנה אחמטובה ומרינה צבטייבה התפרסמו בכתב העת "עיתון 77".

בשנת 2021 הוציאה ספר פרוזה ראשון, "ארץ-סלע", הכולל 11 סיפורים קצרים ונובלות.

מתגוררת בתל אביב עם בן זוגה אלפרד כהן, משורר ושדרן ברדיו "הקצה". לבני הזוג אין ילדים משלהם, ואחד הנושאים החוזרים ונשנים בשיריה של קוגן, ביניהם "תינוקות" מתוך ספרה "רישיון לשגיאות כתיב", הוא נושא האל-הורות. שיר זה הולחן ובוצע על ידי המוזיקאי ליאור סקר במיני-אלבום "בעיר הכורסאות הנטושות", הכולל חמישה שירים של קוגן.

יצירותיה

ספרים שכתבה
 רישיון לשגיאות כתיב, הוצאת אלרום, 2015, בעריכת דורית זילברמן. הספר יצא לאור בעזרת גיוס של 20,300 ש"ח בהדסטארט.
 סוס בחצאית, הוצאת אש קטנה עתון 77, 2018. בעריכת אפרת מישורי.
 ארץ-סלע, הוצאת דביר, 2021, בעריכת יגאל שוורץ.
 מחלת יַבָּשׁה, הוצאת עתון 77, 2022, בעריכת דורי מנור.

ספרים שתרגמה
 "בת הצאר ושבעת האבירים" מאת אלכסנדר פושקין, הוצאת קדימה (2018).
 "פרח הארגמן" מאת סרגי טימופייביץ' אקסקוב, הוצאת קדימה (2019).
 "העיירה שבתיבה" מאת ולדימיר אודוייבסקי, הוצאת קדימה (2020).
 "התרנגולת השחורה" מאת אנטוֹני‭ ‬פּוֹגוֹרֶלסקי, הוצאת קדימה (2020).
 משיריהם של פול רלן, אתור רמבו ושארל בודלר בתוך המקוללים, הקיבוץ המאוחד, הו! סדרת ה־21 (2021)
 משיריהן של אנה אחמטובה ומרינה צבטייבה בתוך הכפפה של יד שמאל: תרגומי שיריהן של אנה אחמטובה ומרינה צווטאייבה, הוצאת ה-21 והוצאת אפרסמון, 2022.

יצירות שהולחנו
 "בעיר הכורסאות הנטושות" - ליאור סקר בשירים מאת ריטה קוגן (מיני-אלבום הכולל חמישה שירים, 2018)

פרסים

 פרס ראשון בתחרות הסיפור הקצר של "הארץ" על "החטא השלישי" (2016)
 מקום השלישי בתחרות הסיפור הקצר ע"ש עפרה אליגון על "ככה וככה" (2017).
 הספר "סוס בחצאית" זכה בציון לשבח בפרס רעיית נשיא המדינה על שם ד"ר גרדנר סימון לשירה עברית לשנת תשע"ח (2018)
 כלת פרס היצירה לסופרים עבריים על-שם ראש הממשלה לוי אשכול תשפ"ג (2022)

קישורים חיצוניים

 
 
 
 
 
 
 
 
 ערס פואטיקה 16 - ריטה קוגן
 הבלוג של ריטה קוגן

מכּתביה ותרגומיה:
 
 
 
 רישיון לשגיאות כתיב, באתר "הדסטארט"
 מקבץ מתוך "רישיון לשגיאות כתיב", באתר של נילי דגן
 
 
 
 
 
 
 

על כתביה:
 ורד זינגר, "רישיון לשגיאות כתיב" – לא רק בזכות ההאשטאג, באתר "יקום תרבות", 4 בנובמבר 2015
 
 
 
 אלי הירש, אלי הירש קורא שירה: ריטה קוגן, סוס בחצאית, פורסם בתאריך 9 בנובמבר 2018 במדור הספרות של ידיעות אחרונות, מוסף 7 לילות
 
 
 "לקראת שירה מז'ורית" דנה שוופי על "מחלת יבשה" בכתב עת "מעלה" גיליון מרץ 2023
 "מילים שדורשות להיפלט" טלי אשר על "מחלת יבשה" בכתב עת "פנס" גיליון מרץ 2023

הערות שוליים

משוררות ישראליות
משוררים ישראלים
משוררות כותבות עברית
משוררים כותבי עברית
סופרות ישראליות
סופרים ישראלים
מתרגמות ישראליות
אל-הוריות ישראליות
אל-הוריים ישראלים
מתרגמים מרוסית לעברית
עולות בשנות ה-1990
תל אביב-יפו: אישים
בוגרות הטכניון - מכון טכנולוגי לישראל
ישראליות ילידות רוסיה
ישראלים ילידי רוסיה
מתרגמים ישראלים
עולים בשנות ה-1990
בוגרי הטכניון - מכון טכנולוגי לישראל
מהנדסות ישראליות
מהנדסים ישראלים
נפגעי ונפגעות תקיפות מיניות
סופרות כותבות עברית
סופרים כותבי עברית
ישראליות שנולדו ב-1976
ישראלים שנולדו ב-1976